

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Vypracovanie projektovej dokumentácie v stupni DRS pre modernizáciu a inštaláciu OZE (tepelné čerpadlo) v OST 967 Červeňákova a OST971 Bilíkova“**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je vypracovanie projektovej dokumentácie v stupni DRS pre modernizáciu technológie a inštaláciu OZE( tepelné čerpadlo) pre nasledovné OST :

OST 967 Červeňákova

OST 971 Bilíkova

Účelom projektovej dokumentácie modernizácia technológie s inštaláciou OZE( tepelné čerpadlo) Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude objednávka.

1. **Miesto a termín realizácie predmetu zákazky**

Miesto realizácie:

**MH Teplárenský holding, a.s.** závod Bratislava, Turbínová 3, 831 04 Bratislava – mestská časť Nové Mesto

**Termín dodania PD pre OST 967 Červeňákova**

|  |  |
| --- | --- |
| PD DRS pre rekonštrukciu na pripomienkovanie + rozpočet | do 75 dní od odpisu zmluvy / objednávky |
| PD odsúhlasená bez vád a pripomienok | do 90 dní od odpisu zmluvy / objednávky |

**Termín dodania PD pre OST 971 Bilíkova**

|  |  |
| --- | --- |
| PD DRS pre rekonštrukciu na pripomienkovanie + rozpočet | do 75 dní od odpisu zmluvy / objednávky |
| PD odsúhlasená bez vád a pripomienok | do 90 dní od odpisu zmluvy / objednávky |

1. **Obhliadka miesta realizácie zákazky**

Účastníkom sa umožňuje vykonanie obhliadky miesta realizácie zákazky, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa **Ing. Július Schmidt** , mobil : +421 907 703 073 / e-mail : [julius.schmidt@mhth.sk](mailto:julius.schmidt@mhth.sk)

Obhliadka sa bude konať individuálne podľa dohody.Vašu účasť spolu s názvom firmy a osobami na účasť nahláste mailom na [julius.schmidt@mhth.sk.v](mailto:julius.schmidt@mhth.sk.v) čase trvania zapečateného kola.

1. **Vysvetľovanie a doplnenie súťažných podkladov**

V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok.

Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom [peter.dojcan@mhth.sk](mailto:peter.dojcan@mhth.sk) ) najneskôr 3 dni pred uplynutím lehoty na predkladanie ponúk.

Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži alebo ich deklaráciu v zmysle nižšie uvedených inštrukcií:

7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. Súhlas s obsahom **„Čestné vyhlásenie účastníka MHTH.docx**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
  2. Súhlas s „**Platnosť cien do 30.09.2025**“.Urobíte tak vo voliteľných podmienkach. V prípade nesúhlasu budete zo súťaže vylúčení.
  3. Súhlas s obsahom **„vseobecne-zmluvne-podmienky-pre-nakup mhth 062023**“, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
  4. Projektovanie musí spĺňať **„Vseobecne\_pravidla\_ pre\_partnerske\_firmy\_dodavajuce\_OT\_infrastrukturu\_a\_softver“** ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
  5. cenovú ponuku podľa časti 4 týchto súťažných podkladov, ktorú vyplní elektronicky, a zároveň doplní rozpisom cenovej ponuky **vyplnením zošitov Príloha č. 1 CP HZS OST 967 a Príloha č. 2 CP HZS OST 971v** členení vymenovania všetkých potrebných úkonov pre vypracovanie projektovej dokumentácie danom stupni s ich ocenením jednotkovej výkonovej sadzby vo forme elektronického dokumentu. **Predkladajte najlepšie možné ponuky, v kontrolnom kole Vaše ponuky odpečatíme a vyhodnotíme.**
  6. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona)
  7. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.

1. **Predloženie ponuky**

Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:** **Zapečatené kolo, obhliadky, kolo otázok a odpovedí**

od 16.05.2025 11:00 do 30.05.2025 do 20:00

obhliadka : individuálne

lehota na predkladanie ponúk: **30.05.2025 do 20:00**

**predkladajte najlepšie možné ponuky, v kontrolnom kole Vaše ponuky odpečatíme a vyhodnotíme**

**2. kolo: Kontrolné kolo**  od 30.05.2025 20:00 do 05.06.2025 do 20:00

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. KRITÉRIA NA VYHODNOTENIE PONÚK

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk **je najnižšia cena za dodanie predmetu obstarávania vyjadrená v eurách, s uvedením ceny bez DPH,** vypočítaná podľa časti 4 – Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 – OPIS PREDMETU ZÁKAZKY**

1. **Časť OST**

Počas realizácie výmeny technológie požadujeme zachovať dodávku TV.

1. **Časť primár:**

V PD riešiť rozsah výmeny technológie od proti prírub jestvujúcich vstupných resp. výstupných uzatváracích armatúr osadených na primárnom rozvode. Predmetné uzatváracie armatúry a príruby na primárnej strane sa demontujú (uzatváracie armatúry na primárnom prívode resp. spiatočke budú dodávkou novej technológie odovzdávacej stanice). Jestvujúci regulátor diferenčného tlaku s havarijnou funkciou bude vymenený novým, v rámci dodávky odovzdávacej stanice.

1. **Časť ÚK:**

Na primárnom výtlaku navrhnúť nový regulačný ventil ÚK.

Sekundárnu stranu riešiť od proti prírub jestvujúcich vstupných resp. výstupných uzatváracích armatúr osadených na jednotlivých vetvách. Predmetné uzatváracie armatúry na sek. strane ÚK sa vymenia za nové. Výmena 2 ks obehových čerpadiel ÚK, z dôvodu väčšej tlakovej straty doskových výmenníkov v prevádzke bude vždy jedno čerpadlo, druhé bude slúžiť ako 100% záloha. Každé obehové čerpadlo bude opatrené frekvenčným meničom. Obehové čerpadlá opatriť spätnou klapkou a uzatváracími armatúrami. Jestvujúce výmenníky tepla sa nahradia novými doskovými výmenníkmi. Doskové výmenníky sa osadia uzatváracími armatúrami, teplomermi, tlakomermi, odkaľovacími armatúrami a poistnými ventilmi. Doplňovanie sústavy a udržiavanie požadovaného prevádzkového tlaku sekundárneho systému ÚK riešiť prepúšťaním vratného primárneho média do teplovodného systému ÚK. Prepúšťanie a odpúšťanie bude riešené cez elektromagnetické ventily a vodomery na základe automatických impulzov od snímačov tlaku.

1. **Časť TV:**

Na primárnom výtlaku navrhnúť nový regulačný ventil TV.

S riešením sekundárnej strany uvažovať od proti prírub jestvujúcich vstupných resp. výstupných uzatváracích armatúr osadených na jednotlivých vetvách. Predmetné uzatváracie armatúry na sek. strane TV sa vymenia. Výmena 2 ks cirkulačných čerpadiel TV, z dôvodu väčšej tlakovej straty doskových výmenníkov za jedno. Cirkulačné čerpadlo opatriť spätnou klapkou a uzatváracími armatúrami. Jestvujúce výmenníky tepla sa nahradia doskovými výmenníkmi doskovými výmenníkmi. Doskové výmenníky sa osadia uzatváracími armatúrami, teplomermi, tlakomermi, odkaľovacími armatúrami a poistnými ventilmi. Nová sedimentačná nádrž TV sa osadí do časti, kde bude umiestnená nová kompaktná stanica. Kompaktná odovzdávacia stanica bude riešená ako jeden celok pre ÚK a TV.

1. **Časť MaR a elektro:**

Prístroje okruhov merania a regulácie sú v súčasnej dobe priamo osadené v počítači LANDIS & GYR aj s displejom ukazovania jednotlivých parametrov a ponechajú sa. Na priame ukazovanie tlaku a teploty budú na zariadení osadené manometre a teplomery. Zachovať prenos signálov na vyššie riadiace pracoviská a dispečing. Uvoľní sa miestnosť, kde sú umiestnené rozvádzače elektro, MaR a komunikačného kábla. Nové rozvádzače budú spoločné pre časť elektro a MaR. Hlavný prívod elektrickej energie bude z fasády OST.

1. **Stavebná časť:**

Spojovacie potrubie technológie primárneho a sekundárneho okruhu sa vymení za nové. V stavebnej časti PD riešiť odstránenie všetkých zvýšených častí podlahy, ktoré ostali po demontáži technologického zariadenia ÚK a TV. Odvádzanie odpadovej vody riešiť samospádom do kalovej jamy ktorá sa nachádza v najnižšom mieste OST. Podlaha sa opatrí proti prašným náterom. Steny OST budú opatrené jedným radom obkladu do výšky cca 15 cm.

**2.Časť OZE Tepelné čerpadlo (TČ) pre OST realizovať:**

Technológia TČ bude umiestnená v priestoroch OST. TČ bude vo vyhotovení vzduch – voda a bude slúžiť na ohrev TV. Vyhotovenie bude v tzv. split (vonkajšiu jednotku umiestniť na strechu OST).

1. **Časť TÚV:**

Technológia TČ bude napojená na sekundárny okruh TV cez nový zásobníkový ohrievač vody. Systém bude pracovať v bivalentnej prevádzke s primárnym rozvodom.

1. **Časť MaR a elektro:**

Prístroje okruhov merania a regulácie sú v súčasnej dobe priamo osadené v RS aj s displejom ukazovania jednotlivých parametrov. Na priame ukazovanie tlaku a teploty budú na zariadení osadené manometre a teplomery. Zachovať prenos signálov na vyššie riadiace pracoviská a dispečing.

Prístroje okruhov merania a regulácie TČ budú napojené na nový riadiaci systém aj s prenosom údajov. Napájanie EE pre TČ bude z OST s novým podružným elektromerom.

1. **Časť stavebná:**

Stavebne zabezpečiť prístup k technologickému zariadeniu TČ umiestneného mimo OST a nevyhnutné stavebné úpravy pre montáž vnútornej jednotky TČ. Zabezpečiť izoláciu a opravu dotknutej stavebnej časti. Izolácie a farebné značenia vyhotoviť podľa STN, nátery všetkých kovových častí protikoróznym náterom.

1. **Legislatíva a meranie:**

V PD bude navrhnuté fakturačné meranie ktoré bude spĺňať legislatívne a metrologické požiadavky ohľadom fakturácie prípravy TV.

1. **POŽIADAVKY PRE PD pre odovzdávaciu stanicu tepla (ďalej aj ako „OST“)**

Dokumentácia opravy bude vypracovaná ako realizačný projekt v obsahu a rozsahu podľa sadzobníka UNIKA v členení:

1. sprievodná správa
2. súhrnná technická správa
3. celková situácia opravy,
4. koordinačný výkres stavby
5. dokumentácia stavebných objektov, vrátane špecifikácií a rozpočtov resp. výkazov a výmerov:

* stavebné úpravy
* zdravotechnika,
* strojno-technologická (súčasťou budú provizórne montáže potrubia a prepojenia pre chod OST počas rekonštrukcie),
* prevádzkový rozvod silnoprúdu + MaR , protokol o určení prostredia,
* napojenie riadiaceho systému s prenosom signálov na dispečing MHTH, a.s. vrátane vizualizácie prenos dát, zabezpečenie v zmysle kybernetickej bezpečnosti MHTH,a.s.

1. podrobný rozpočet opravy v exemplároch č.1 a č. 2, v ostatných exemplároch podrobný výkaz výmer,
2. dokladová časť - zápisy zo vstupnej, priebežnej a záverečnej konzultácieí, zápisy účastníkmi dotknutých organizácií počas prác na PD, prípadne záznamy z rokovaní s príslušnými orgánmi štátnej správy.
3. obsah PD vo všetkých stupňoch v tlačenej forme s rovnakým obsahom ako CD v digitálnej forme Microstation na CD (výkresy v jednom z nasledovných formátov: \*.dgn verzia 7, \*dxf, \*dwg a dokumenty vo formáte \*.doc, \*.xls ): obsah PD, technická správa a technická špecifikácia, zoznamy rozpočet, výkaz – výmer (súpis použitého materiálu a prác). Súčasťou odovzdávanej dokumentácie bude aj finálny 3D model pre náhľad.

V rámci spracovávania PD OST zrealizuje zhotoviteľ nasledovné činnosti:

* zameranie existujúceho stavu OST,
* priebežné a záverečné prerokovanie PD s objednávateľom,
* vypracovanie dokumentácie rekonštrukcie OST,
* odsúhlasenie technického riešenia
* dodanie odborného stanoviska a posúdenia k PD od Technickej inšpekcie SR a hasičského zboru a hygieny,

Zhotoviteľom vypracovaná PD DRS musí vyhovovať podmienkam stavebného zákona, ako aj príslušným vyhláškam, ako aj príslušným slovenským technickým normám, Vyhláške Ministerstva práce, sociálnych vecí a rodiny Slovenskej republiky Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov a technickým podmienkam pre projektovanie. PD DRS musí byť vypracovaná v súlade s požiadavkami na vypracovanie PD pre OST a musí vyhovovať pripojovacím a monitorovacím podmienkam objednávateľa, ktoré sú uvedené na web adrese objednávateľa.

Zhotoviteľ bude vykonávať odborný autorský dohľad počas realizácie diela v čase a v rozsahu podľa požiadavky objednávateľa. Rozsah výkonu odborného autorského dohľadu (ďalej aj „AD“) bude vzájomne odsúhlasený protokolom a potvrdený zmluvnými stranami v denníku AD. Celkový rozsah AD v zmysle tejto zmluvy nesmie prekročiť 25 hodín.

**PODKLADY PRE VYPRACOVANIE CENOVEJ PONUKY**

OST967 Červeňákova: Technická správa, Funkčná schéma

OST971 Bilíkova: Technická správa, Schéma zapojenia, Technologická schéma, Technická správa MaR,

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.

**Predmetom "ERMMA" sú tieto položky:**

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| **001.** | **Vypracovanie PD v stupni DRS pre OST967** |  |  |
| 002. | Vypracovanie PD OST967 v stupni DRS | súbor | 1.00 |
| 003. | Autorský dozor OST967  *Bližšia špecifikácia položky:* cena AD je zahrnutá v maximálnej cene za PD, pričom celková cena odborného AD nesmie prekročiť 25 hodín, t.j. sumu ...... € bez DPH, ( slovom: ........ euro bez DPH). | hod | 25.00 |
| **004.** | **Vypracovanie PD v stupni DRS pre OST971** |  |  |
| 005. | Vypracovanie PD v stupni DRS OST971 | súbor | 1.00 |
| 006. | Autorský dozor OST971  *Bližšia špecifikácia položky:* cena AD je zahrnutá v maximálnej cene za PD, pričom celková cena odborného AD nesmie prekročiť 25 hodín, t.j. sumu ...... € bez DPH, ( slovom: ........ euro bez DPH). | hod | 25.00 |

**Voliteľné podmienky:**

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Disponujem potrebnými oprávneniami/povoleniami | Nedisponujem; Disponujem |
| Súhlas s obsahom Čestné vyhlásenie účastníka MHTH | Nesúhlasím; Súhlasím |
| Súhlas s Všeobecné zmluvné podmienky pre nákup\_MHTH | Nesúhlasím; Súhlasím |
| Súhlas s **Vseobecne\_pravidla\_ pre\_partnerske\_firmy\_dodavajuce\_OT\_infrastrukturu\_a\_softver** | Nesúhlasím; Súhlasím |
| Platnosť cien do 30.09.2025 | Nesúhlasím; Súhlasím |
| Realizačné lehoty pre PD podľa bodu 4 SP, ČASŤ 1 - VŠEOBECNÉ INFORMÁCIE | Nesúhlasím; Súhlasím |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v všeobecné-zmluvne-podmienky-pre-nákup mhth 062023

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – vseobecne-zmluvne-podmienky-pre-nakup mhth 062023

Príloha č. 3 – Otázky\_a\_odpovede

Príloha č. 4 – Príloha č. 1 CP HZS OST 967

Príloha č. 5 – Príloha č. 2 CP HZS OST 971

Príloha č. 6 – <https://mhth.sk/storage/app/media/Pripojovacie_podmienky_Bratislava_2024.pdf>

Príloha č. 7 - Vseobecne\_pravidla\_ pre\_partnerske\_firmy\_dodavajuce\_OT\_infrastrukturu\_a\_softver

Príloha č. 8 - technická dokumentácia k OST967 a 971